Emulsiklis

Emulsiklis – medžiaga, kuri padeda susidaryti dviejų nesimaišančių tarpusavyje skysčių emulsijai ir ją stabilizuoja.

Maisto emulsiklio pavyzdys gali būti kiaušinio trynys (pagrindinė emulguojanti medžiaga yra lecitinas), garstyčios (emulguojančiu poveikiu pasižymi sėklų gleivės). Majonezas yra aliejingos fazės emulsija vandens fazėje, paprastai stabilizuojama trynio lecitinu.

Maisto pramonėje ir farmacijoje, kosmetikoje emulsijų ruošimui naudojama daug įvairių emulsiklių.

Emulsikliai, naudojami kaip maisto priedai, paprastai nurodomi etiketėje E numerio pagalba. Pvz.:
 E322 Lecitinas 
 E422 Glicerolis 
 E461 Metilceliuliozė 
 E472a Riebiųjų rūgščių mono - ir digliceridų acto rūgšties esteriai
 E481 Natrio stearoil-2-laktilatas 
 E491 Sorbitano monostearatas

Kategorija:Maisto priedai